**Meghívó**

*A Pécsi Tudományegyetem Általános Orvostudományi Kara*

*szeretettel meghívja Önt*

„**Romhányi György és szellemi hagyatéka”** című

*ünnepi ülésre, megemlékezésre és könyvbemutatóra.*

*Az ülés helyszíne:*

*Pécsi Tudományegyetem Általános Orvostudományi Kar,*

*Új Épületszárny,* SIOT0032-es előadóterem

(7624 Pécs, Szigeti út 12.)

Időpontja:

**2022. február 24-én, 16:00 óra**

*Üléselnök*: Prof. Dr. Kellermayer Miklós, emeritus professzor – PTE LMI

*Elnökség*: Prof. Dr. Miseta Attila, rektor, PTE

 Prof. Dr. Tényi Tamás, dékánhelyettes, PTE ÁOK

 Prof. Dr. Tornóczki Tamás, intézetigazgató, PTE ÁOK

 Prof. Dr. Tekeres Miklós, emeritus professzor, PTE ÁOK

**Program:**

***Megnyitó*:** Prof. Dr. Kellermayer Miklós, emeritus professzor, PTE LMI

***Üdvözlések***: Prof. Dr. Miseta Attila, rektor, PTE

 Prof. Dr. Tényi Tamás, dékánhelyettes, PTE ÁOK

 Prof. Dr. Tornóczki Tamás, intézetigazgató, PTE ÁOK

***A „Romhányi György” könyv bemutatása***

Prof. Dr. Tekeres Miklós, emeritus professzor, PTE ÁOK

***Orvossá nevelés az egyetemen – 2021***

Prof. Dr. Kosztolányi György, akadémikus, egyetemi tanár, PTE ÁOK

***Romhányi professzor hagyatéka a patológia oktatásában***

Prof. Dr. Matolcsy András, intézetigazgató, egyetemi tanár, SE ÁOK, Magyar Patológusok Társasága

***Popovics Léna műsora* (hegedű)**

PTE Művészeti Kar, Zeneművészeti Intézet

 **„*Az élet rövid, a mesterség hosszú*…” - portréfilm dr. Romhányi György Állami Díjas professzorról (1981)**

Bevezető: Füzes János, címzetes egyetemi docens, PTE ETK

***Zárszó*** – Prof. Dr. Kellermayer Miklós, emeritus professzor, PTE LMI

*Az esemény a mindenkori járványügyi szabályok betartása mellett kerül megrendezésre. Az esemény csak védettségi igazolvánnyal látogatható és a maszk viselése az esemény teljes időtartama alatt kötelező.*

*A szervezők fenntartják a jogot arra, hogy a járványhelyzet változása esetén az esemény az online térben kerül megrendezésre.*

***Kérjük, hogy részvételi szándékát - jelenléti formában, vagy online kívánja megtekinteni az eseményt - 2022. február 20-ig a*** ***dekani.hivatal@aok.pte.hu*** ***email címen jelezni szíveskedjen.***

**Dr. Romhányi György** (1905-1991) orvos, patológus, amiloidkutató, a magyarországi hisztokémia meghonosítója, a Pécsi Orvostudományi Egyetem egykori kiváló oktatója volt. A róla megjelent írásokat, publikációkat, a szülőhelyén, Száron évente rendezett találkozókon a róla előadásokat, valamint saját írásait és tudományos publikációit is tartalmazza az a kötet, mely „***Romhányi György”*** címmel most látott napvilágot.

A könyv a Pécsi Tudományegyetem Általános Orvostudományi Karának a kiadásában jelent meg, szerkesztői: dr. Tekeres Miklós és dr. Kellermayer Miklós professzorok, valamint Füzes János kommunikációs szakember. A 480 oldalas kiadványt szerzői „hagyatéki gyűjteménynek” aposztrofálják, mely sok-sok fotóval gazdagítva mutatja be a neves tudós, oktató életpályáját, tevékenységét.

A könyv a „Híres pécsi professzorok” sorozat második kötete, az első **„Dr. Reuter Camillo, egy XX. századi pécsi polgár és elmegyógyász munkássága”** címmel 2021-ben jelent meg.

A kötetet a Medicina Könyvesboltban (Pécs, Szigeti út 12.) lehet helyben megvásárolni.

Dr. Romhányi Györgyről Füzes János monodrámát is írt, amit 2022 őszén mutat be a Janus Egyetemi Színház, „A Professzor vallomása” címmel, Mikuli János rendezésében. A professzort Inhof László személyesíti meg. A darab témájául dr. Romhányi György máig élő legendája szolgált. A monodrámában elhangzó, zömében szájhagyomány útján őrzött ötletsziporkákat huszonöt medikus-évfolyam ápolja és hagyományozza tovább.